Kalimantan Selatan

Kalimantan Selatan (disingkat Kalsel) adalah salah satu prupinsi nang ada di Indunisia nang baandak di pulau Kalimantan. Indung banua prupinsi Kalimantan Selatan adalah kuta Banjarbaru tumatan 2022 maugahakan kuta Banjarmasin. Prupinsi ngini adalah rumah gasan Suku Banjar wan baisi lumbah 38.744,00 km² lawan jumlah warga wayah tahun 2020 bajumlah 4.087.894 ikung, wan wilayah administrasi tapalih jadi 11 kabupatin wan 2 kuta.

DPRD Kalimantan Selatan lawan surat kaputusan No. 2 Tahun 1989 tanggal 31 Mei 1989 manatapakan 14 Agustus 1950 sawagai Hari Jadi Prupinsi Kalimantan Selatan. Tanggal 14 Agustus 1950 malalui Peraturan Pemerintah RIS No. 21 Tahun 1950, adalah tanggal diulahnya Prupinsi Kalimantan, imbah pambubaran Ripublik Indunisia Sarikat (RIS), lawan hubnur Duktur Moerjani.

Maumpat sajarah wilayah Kalimantan Selatan panambaian diulah marupakan wilayah Karesidenan Kalimantan Selatan (lawan Residen Mohammad Hanafiah) di dalam Prupinsi Kalimantan ngitu saurang.

Sajarah 

Kawasan Kalimantan Salatan wayah masa hampau adalah palihan matan 3 karajaan ganal nang suah sacara baturut-turut baisi wilayah di dairah ngini, yakni Karajaan Nagara Dipa, ditarusakan ulih Karajaan Nagara Daha, wan ditarusakan ulih Kasultanan Banjar. Imbah Pasarihan Kamardikaan Indunisia, Kalimantan dijadiakan parupinsi saurang lawan hubnur panambaian Hubnur Ir. Pangeran Muhammad Noor nang manjabat sampai diulahnya Pajanjian Linggarjati.

ALRI Divisi IV (A) 
Sajarah pamarintahan di Kalimantan Salatan diwarnai jua lawan tabantuknya pahimpunan Angkatan Laut Republik Indonesia (ALRI) Divisi IV di Mojokerto, Jawa Timur nang manyatuakan kakuatan wan pajuang asal Kalimantan nang baandak di Jawa. Lawan ditandatanganinya Pajanjian Linggarjati maulah Kalimantan tahalat matan Ripublik Indunisia. Dalam kaadaan ngini pamimpin ALRI IV maambil langkah gasan kadaulatan Kalimantan jadi palihan wilayah Indunisia, malalui sabuting pasarihan nang ditandatangani ulih Hubnur ALRI Hasan Basry di Kandangan 17 Mai 1949 nang isinya manyarihakan lamun rakyat Indunisia di Kalimantan Salatan mamaklumakan badirinya pamarintahan Hubnur tantara ALRI nang malingkupi sabarataan wilayah Kalimantan Salatan (wan tangah). Wilayah ngitu disarihakan jadi palihan matan wilayah RI sasuai Pasarihan kamardikaan 17 Agustus 1945. Upaya nang digawi dianggap jadi upaya tandingan atas dibantuknya Dewan Banjar ulih Walanda.

Pambantukan Parupinsi Kalsel 
Manunti buliknya Indunisia ka bantuk nagara kasatuan kahidupan pamarintahan di dairah mangalami panyimpunan jua. Parupinsi Kalimantan wayah masa ngitu tadiri atas 3 (talu) karesidenan, yaitu Karesidenan Kalimantan Barat, Karesidenan Kalimantan Salatan, wan Karesidenan Kalimantan Timur. Parupinsi Kalimantan, imbah ngitu dipacah jadi 3 parupinsi, masing-masing Kalimantan Barat, Timur, wan Salatan nang dituangakan dalam UU No.25 Tahun 1956. Badasarakan UU No.21 Tahun 1957, sapalih ganal dairah subalah barat wan utara wilayah Kalimantan Salatan dijadiakan Parupinsi Kalimantan Tangah. Sadangakan UU No.27 Tahun 1959 mahalatakan palihan utara matan dairah Kabupaten Kotabaru wan mamasukakan wilayah ngitu ka dalam kakuasaan Parupinsi Kalimantan Timur. Tumatan wayah ngitu Parupinsi Kalimantan Salatan kada lagi mangalami parubahan wilayah, wan tatap kaya adanya. Adapun UU No.25 Tahun 1956 nang marupakan dasar pambantukan Parupinsi Kalimantan Salatan imbah ngitu dihanyari lawan UU No.10 Tahun 1957 wan UU No.27 Tahun 1959.

Agama

Daptar hubnur

Daptar Kabupatin wan Kuta

Kapandudukan

Suku bangsa 

Bubuhan Suku Bangsa nang bagana di Kalimantan Selatan, yaitu : 

 Suku Banjar (74,34%), bubuhan asli nang jadi bubuhan pambanyaknya di Kalimantan Selatan nang tadiri matan 3 bubuhan utama, yaitu :
 Suku Banjar Kuala, mangganai hilir Sungai Barito wan anak-anak sungainya nang maliputi kawasan Banjar Bakula, tadiri matan Kuta Banjarmasin, Kabupatin Banjar, Kuta Banjarbaru, Kabupatin Barito Kuala wan Kabupatin Tanah Laut
 Suku Banjar Pahuluan, manggani kawasan hulu Banua Anam (Kabupatin Tapin, Kabupatin Hulu Sungai Selatan, Kabupatin Hulu Sungai Tengah, Kabupatin Hulu Sungai Utara, Kabupatin Balangan wan Kabupatin Tabalong) atawa aliran-aliran sungai nang bahulu di Pegunungan Meratus.
 Suku Banjar Batang Banyu, mangganai kawasan hilir Banua Anam nang ada di aliran Sungai Nagara sampai Sungai Tabalong.
 Suku Jawa (14,51%), mangganai kawasan-kawasan taran, pambanyaknya di Kabupatin Tanah Laut wan Kuta Banjarbaru nang tadapat banyak bubuhan suku Jawa.
 Suku Bugis (2,81%), mangganai kawasan higa pantai, nangkaya di Kabupatin Tanah Bumbu wan Kabupatin Kotabaru nang tadapat banyak bubuhan suku Bugis.
 Suku Dayak (2,23%), bagana di kawasan pagunungan Meratus (Suku Dayak Meratus) wan hulu sungai Barito  (Suku Dayak Bakumpai).

Bahasa 

Basa nang dipakai sahari-hari lawan suku Banjar atawa basa uma saurang wan sabagai lingua franca gasan bubuhan Kalimantan Selatan umumnya adalah Basa Banjar nang baisi dua ilun, yaitu ilun urang Banjar Kuala wan ilun urang Banjar Hulu. 

Masyarakat Dayak di kawasan selatan Pagunungan Meratus bapandir pakai basa Dayak Meratus (d/h Bahasa Bukit) nang juwa tamasuk basa Melayik, nangkaya basa Banjar. Amunnya Suku Dayak rumpun Dusun-Maanyan-Lawangan nang bapandir basa Barito Timur mangganai kawasan utara Pagunungan Meratus bapandir basa Dayak Maanyan Warukin, basa Dayak Dusun Halong, basa Dayak Samihin (Dusun Tumbang), basa Dayak Deah/Dusun Deyah, basa Dayak Lawangan wan basa Dayak Abal. Suku Dayak rumpun Biaju nang bapandir basa Barito Barat mangganai aliran sungai Barito bapandir bahasa ibu antara lain basa Dayak Bakumpai wan basa Dayak Barangas. Lawan juwa basa Dayak Ngaju, basa nang matan Kalimantan Tengah dipakai gasan basa liturgi di lingkungan sinode Garija Kalimantan Evangelis nang bakantur utama di Kuta Banjarmasin.

Jujuhutan 

Kalimantan Selatan
Prupinsi di Indunisia